喺開始做宏髀屈曲嗰陣，對腳板又係可以處於是但一個腳位都得，手臂嘅位置唔定，而跟手個舞蹈員嘅膝頭會慢慢噉屈曲，大髀同細髀之間嘅角度開始變細，除非係用第二腳位做，去到最低點嗰陣膝頭個位屈曲嘅程度要勁到對腳踭焗住要離地，兩隻大髀差唔多變成打橫咁滯，下降嘅速度要大致上均一做到平衡嘅美感，而同半髀屈曲一樣，個上半身喺落嘅過程當中要一路維持垂直，落到最底之後，再慢慢噉上返去雙髀大髀互相掂住、企定定嘅腳位。